મુંબઇઃ કન્નડ ફિલ્મ ‘સ્વીટ હાર્ટ’ દ્વારા ગ્લેમર વર્લ્ડમાં આવનારી નિધિ સુબૈયાએ જ્યારે અક્ષયકુમાર સાથે બોલિવૂડ ફિલ્મ ‘ઓ માય ગોડ’ કરી ત્યારે તેની બ્યુટી ફિલ્મજગતમાં એક તાજા હવાના ઝોકા સમાન સાબિત થઇ. તેની બીજી ફિલ્મ ‘અજબ ગજબ લવ’ બોક્સ ઓફિસ પર ઊંધા મોઢે પટકાઇ, ત્યાર બાદ તેને ડાયરેક્ટ ‘ઇશ્ક’ અને ‘લવ સગુન’ જેવી ફિલ્મો પણ મળી. તેની ફિલ્મોની વચ્ચે પડેલા ગેપ અંગે વાત કરતાં નિધિ કહે છે કે હું હિન્દીની સાથે-સાથે સાઉથની ફિલ્મોમાં ‌બિઝી હતી. મારી ફિલ્મી કરિયર સાઉથની ફિલ્મોથી શરૂ થઇ છે, તેથી હું તેને ન છોડી શકું.